Danijos kolonijos Amerikoje

Nuo XVIII a. iki XX a. Danija buvo kolonijinė valstybė. Dalis jos kolonijų buvo ir Amerikos žemyne.

Danija-Norvegija 1721 m. įsteigė kolonijas Grenlandijoje.

Danijai taip pat priklausė keletas teritorijų Karibų jūros regione, kurios buvo vadinamos Danijos Vakarų Indijos. Tai buvo dalis Mergelių salų, kol jas 1916 m. pardavė JAV. Salas iki 1755 m. valdė Danijos Vest Indijos ir Gvinėjos kompanija, po to jas išpirko Danijos karalius. Danijos Mergelių salose pagrindinė veikla buvo cukranendrių auginimas naudojant vergų darbą. Mergelių salose veikė piratai. Prekybą vergais Danija uždraudė 1803 m., tačiau vergija išliko iki 1848 m. 1880 m. salose buvo 34 000 gyventojų. Po vergijos panaikinimo salose buvo ekonominis nuosmukis, todėl Danija neprieštaravo JAV pasiūlymui nupirkti salas.

Kategorija:Danijos kolonijinė imperija
Kategorija:Karibų regiono kolonizacija